Ir-Regolament tal-Kunsill (KEE) Nru 2411/75
tas-16 ta’ Settembru 1975
dwar il-konkluzzjoni tal-Ftehim bejn il-Komunità Ekonomika Ewropea u l-Istati Uniti Messikani
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 113 u 114 tieghu;
Wara li kkunsidra r-rakkomandazzjoni mill-Kummissjoni;
Billi l-Ftehim negozjat bejn il-Komunità Ekonomika Ewropea u l-Istati Uniti Messikani għandu jiġi konkluż,
ADOTTA DAN IR-REGOLAMENT:
Artikolu 1
Il-Ftehim bejn il-Komunità Ekonomika Ewropea u l-Istati Uniti Messikani, liema test huwa anness ma’ dan ir-Regolament, huwa hawnhekk konkluż f’isem il-Komunità.
Artikolu 2
Il-President tal-Kunsill għandu jinnotifika l-Parti Kontraenti l-oħra skond l-Artikolu 12 tal-Ftehim tal-kompletar tal-proċeduri neċessarji għad-dħul fis-seħħ ta’ dan il-Ftehim fir-rigward il-Komunità.
Artikolu 3
Il-Komunità għandha tigi rrappreżentata fuq il-Kumitat Konġunt previst fl-Artikolu 6 tal-Ftehim mill-Kummissjoni tal-Komunitajiet Ewropej, assistit mir-rappreżentanti ta’ l-Istati Membri.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, 16 Settembru 1975.